el el en el el el el el el el el el el en el el el el en el en en es en es tr en en el en el el en el el el el en el el el el el en el el el el el el el el en el el el el el el el en el el el el el en el el en el el en el el el el el en el el el el el el en el el el el el el en el el el el el el el el en en de eo el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Του Θανάση Κ. Τώρα πια αρχίζουμε να έχουμε πλήρη εικόνα. Αν και τα οι λεπτομέρειες που θα αποκαλυφθούν στο εξής, μάλλον θα είναι ακόμα πιο συγκλονιστικές…
* Το πραγματικό σκάνδαλο Novartis που είναι διεθνές, δεν αφορούσε πολιτικούς πουθενά στον κόσμο.  Αφορούσε γιατρούς και φαρμακοποιούς. Παντού αλλού διώχθηκαν μέλη του ιατρικού κόσμου για αθέμιτες πρακτικές. Μόνο στην Ελλάδα δεν διώχθηκαν γιατροί, αλλά διώχθηκαν… πολιτικοί!
Στην Ελλάδα, η σκευωρία Novartis (εναντίον πολιτικών προσώπων), έγινε για να συγκαλυφθεί το σκάνδαλο Novartis (και να διασωθούν οι γιατροί που ενέχονταν).
Όταν ο Σαμαράς και ο Βενιζέλος και ο Άδωνης μείωναν δραστικά τη σπατάλη της Δημόσιας Υγείας στο Φάρμακο κατά 3 δισεκατομμύρια το χρόνο, ο ΣΥΡΙΖΑ στήριζε, και τη Novartis και τις αθέμιτες πρακτικές της.
Κι όταν ήλθε στη διακυβέρνηση ο ΣΥΡΙΖΑ διέσυρε αυτούς ακριβώς που πολέμησαν τη διαφθορά των φαρμακευτικών εταιρών!
Κι αυτός είναι ο πρώτος λόγος που η υπόθεση ΔΕΝ θα κουκουλωθεί. Γιατί αλλιώς, καθένας, από δω και στο εξής, που θα τα βάλει με τα διάφορα λόμπι και τις αθέμιτες πρακτικές που λυμαίνονται το δημόσιο χρήμα,  θα γνωρίζει ότι στο τέλος θα τον εκδικηθούν τα λαμόγια! Κι άρα δεν θα τολμά κανείς…
* Διέσυραν λοιπόν, τους ανθρώπους που έκαναν την κάθαρση, εκείνοι που προσπαθούσαν με νύχια και με δόντια να την αποτρέψουν.
Πέρα από τους επίορκους δικαστικούς λειτουργούς, πολιτικά πρόσωπα της διακυβέρνησης ΣΥΡΙΖΑ γνώριζαν τις δικογραφίες πριν φτάσουν στη Βουλή.
Γνώριζαν και μοίραζαν σε φιλικά τους έντυπα και τις μαρτυρίες των προστατευομένων ψευδομαρτύρων… πριν γίνουν!
Διέρρεαν και πληροφορίες για δήθεν έρευνα του FBI κατά πολιτικών προσώπων – πληροφορίες που αποδείχθηκαν ψευδείς!
Το FBI ήδη ανακοίνωσε επίσημα πλέον, ότι στην έρευνα του για τις αθέμιτες δραστηριότητές της Novartis στην Ελλάδα δεν εντοπίστηκε καμία εμπλοκή πολιτικών προσώπων (όπως διακήρυσσε ο ΣΥΡΙΖΑ). Αλλά εντοπίστηκε η εμπλοκή γιατρών και στελεχών του ΕΣΥ (την οποία ουδέποτε διερεύνησε ο ΣΥΡΙΖΑ)!
Το παρακράτος λοιπόν, στήθηκε κανονικά. Και λειτούργησε επί τρία χρόνια:
Είχε ιεραρχική δομή. Είχε καθοδήγηση κανονική. Είχε διακλαδώσεις στον τύπο. Χρησιμοποιούσε παράνομες πρακτικές για να επηρεάζει την κοινή γνώμη και για να προσεταιρίζεται ή να εκφοβίζει ανθρώπους.
* Τώρα αποδεικνύεται ότι βρισκόταν και σε πλήρη γνώση της τότε κυβέρνησης. Με τις αποκαλύψεις Παπά, στη μαγνητοφωνημένη συνομιλία του με τον κ. Μιωνή, δεν μιλάμε πλέον για «παραδικαστικό κύκλωμα». Μιλάμε για κανονικό παρακράτος (εγκληματική οργάνωση που λειτουργούσε εις γνώσιν και με την πλήρη κάλυψη της τότε κυβέρνησης).
Απ’ ό,τι αποκαλύπτει ο Νίκος Παπάς, γνώριζε ότι ο Παπαγγελόπουλος παρενέβαινε σε ανοικτές δικαστικές υποθέσεις, τις «ρύθμιζε» κι έβγαζε λεφτά απ’ αυτό.
—Πολλά λεφτά, ρε μαλάκα, όπως λέει με τη χαρακτηριστική του «αβρότητα» ο Νίκος Παπάς.
Το πρόβλημά του ήταν αυτά τα έκανε ο Παπαγγελόπουλος (ως τον άνοιξη του 2016) για την πάρτη του:
–Είχε τη δική του ατζέντα, ρε μαλάκα.
–Και «έκαμπτε» τη ατζέντα του μαγαζιού (δηλαδή της τότε κυβέρνησης – ρε μαλάκα)…
Αυτό το μικρό πρόβλημα όμως, «διορθώθηκε» τον επόμενο χρόνο. Όπως φαίνεται, ο κ. Παπαγγελόπουλος χρησιμοποίησε τα… ταλέντα του, όχι για το δικό του «παραμάγαζο» πλέον, αλλά για το «κεντρικό μαγαζί» της τότε κυβέρνησης. Κι έστησε το «σκάνδαλο Novartis» κατά των δέκα πολιτικών.
Τι προκύπτει τώρα: Είχαν στήσει τη σκευωρία κατά του Παπασταύρου για να χτυπήσουν το Σαμαρά και τη ΝΔ.
Στην πορεία ενεπλάκη και ο Σάμπι Μιωνή παλαιότερος συνεταίρος του Παπασταύρου προ δεκαετίας…
Όταν προσπάθησε ο Μιωνή να ξεμπλέξει ο ίδιος και ο Παπασταύρου από την σκευωρία που τους είχαν στήσει – και την οποία θα την κέρδιζαν στα δικαστήρια, έτσι κι αλλιώς, γιατί ήταν αθώοι – ο Παπάς φέρεται να προτείνει στο Μιωνή να πειστεί ο Παπασταύρου, να καταθέσει κατά της Μαρέβας, συζύγου Μητσοτάκη. Το νέου Προέδρου της ΝΔ, ο οποίος είχε μόλις εκλεγεί πριν δύο μήνες, στο κόμμα της αξιωματικής αντιπολίτευσης.
Είχαν βρει τον Παπασταύρου και τον ταλαιπωρούσαν είτε για να πλήξουν το Σαμαρά αρχικά είτε για να πλήξουν τον Μητσοτάκη (μέσω της συζύγου του) στη συνέχεια.
Κι επειδή δεν υπήρχε τίποτε εναντίον του Παπασταύρου κι ο ίδιος πάλευε να αποδείξει την αθωότητά του, αποφάσισαν να ανεβάσουν την σκευωρία σε άλλη «πίστα». Κι έστησαν τον επόμενο χρόνο (2017) την «υπόθεση Novartis».
* Η πρώτη σκευωρία κατά Παπασταύρου-Μιωνή ήταν η πρόβα τζενεράλε του παρακράτους που οδήγησε στη μεγαλύτερη σκευωρία: Novartis.
Κοινό σημείο τους: Και στις δύο περιπτώσεις αποδείχθηκε ότι δεν υπήρχε ούτε ίχνος ενοχής οποιουδήποτε, και στις δύο περιπτώσεις χρησιμοποιήθηκαν συκοφαντίες που κατέρρευσαν και ψευδομάρτυρες (που παραμένουν άφαντοι). Και οι δύο υποθέσεις στο τέλος αρχειοθετήθηκαν!
* Το πιο σημαντικό βέβαια, είναι ότι το παρακράτος λειτουργούσε με πλήρη επίγνωση του τότε Μαξίμου!
Δεν ήταν κάτι που έκαναν επίορκοι δικαστές, χωρίς την γνώση της τότε κυβέρνησης. Γιατί η κυβέρνηση συνέχισε να τους στηρίζει μέχρι τέλους. Ακόμα κι όταν κατέρρεαν ένα προς ένα τα στοιχεία της σκευωρίας.
* Δεν ήταν κάτι που έκανε ο… «ρε μαλάκα», Νίκος Παπάς, εν αγνοία του Αλέξη Τσίπρα. Γιατί ο Τσίπρας εξακολουθεί να τον καλύπτει μέχρι τώρα…
Άλλωστε την πιο αποστομωτική επιβεβαίωση την έχει δώσει ο ίδιος ο Αλέξης Τσίπρας, όταν αναφώνησε στη Βουλή:
Όλα αυτά δεν θα μπορούσαν να έχουν συμβεί, χωρίς να τα ξέρω κι εγώ…
Δίκιο είχε! Δεν  θα μπορούσαν να συμβαίνουν…
Και τα γνώριζε και τα ενέκρινε!
Δεν υπάρχει κανένας λόγος και κανένα τρόπος, όλα αυτά να συγκαλυφθούν. Πρέπει να αποκαλυφθούν πλήρως και να τιμωρηθούν παραδειγματικά.
Αυτό είναι πια «υπαρξιακό» ζήτημα, για την ίδια τη Δικαιοσύνης και τη Δημοκρατία.
Όχι «προσωπικό» θέμα, μόνο για όσους ταλαιπωρήθηκαν από τους σκευωρούς και τις σκευωρίες τους. Υπαρξιακό για τη χώρα και το πολίτευμά της:
–Αν η Δικαιοσύνη αφήσει ατιμώρητο το παραδικαστικό, σε λίγο θα την πνίξει το παραδικαστικό. Αν το παραβλέψει, σε λίγο δεν θα υπάρχει Δικαιοσύνη!
–Αν η Δημοκρατία αφήσει ατιμώρητο το παρακράτος, σε λίγο θα τη στραγγαλίσει το παρακράτος. Αν το παραβλέψει, σε λίγο δεν θα υπάρχει Δημοκρατικό πολίτευμα…
Αυτοί οι λόγοι αρκούν για να φτάσει η κάθαρση της Τραγωδίας ως το τέλος.
* Υπάρχει, όμως, κι ένας τελευταίος λόγος όμως: Οι εν λόγω σκευωροί είναι και αμετανόητοι: Ακόμα και τώρα που αποκαλύφθηκαν οι «πομπές» τους εξακολουθούν να συκοφαντούν.
Η πρώτη αντίδραση του Νίκου Παπά, όταν αποκαλύφθηκε το περιεχόμενο της συνομιλίας του με τον Μιωνή ήταν να… καταγγείλει τη ΝΔ για «μονταζιέρα»!
Όταν αυτό κατέπεσε, η επόμενη αντίδρασή του ήταν να ισχυριστεί ότι εννοούσε το «χρηματισμό»… Παπασταύρου και Σαμαρά, όχι το χρηματισμό Παπαγγελόπουλου.
Κι όταν κι αυτό κατέπεσε, αναγκάστηκε να ομολογήσει ότι όντως τα είπε αυτά κι όντως τα εννοούσε όπως ακριβώς τα ακούσαμε όλοι, αλλά… δεν τα πίστευε, λέει.
Έκανε «λάθος και στο ύφος και στην ουσία», όπως παραδέχεται ο… «ρε μαλάκα» Νίκος Παπάς.
Άρα όσα έλεγε τις προηγούμενες μέρες ήταν κι αυτά ψέματα και συκοφαντίες.
Λοιπόν ακούστε, παλληκάρια της ΝΔ:
Αυτά τα θρασίμια ακόμα και τώρα, ακόμα κι όταν βρίσκονται «στο καναβάτσο», σας βρίζουν και σας συκοφαντούν!
Σκεφτείτε τι θα γίνει, αν τους δώσετε συγχωροχάρτι.
Στην πρώτη ευκαιρία, θα πέσουν σαν ύαινες να σας φάνε.
Φτάστε το ως το τέλος.
Δεν κάνετε «χάρη» σε κανένα. Δεν κάνετε το χατίρι κανενός…
Τη Δημοκρατία προστατεύεται από τις ύαινες. Και τον ίδιο τον εαυτό σας…
ΥΓ. Και τις γυναίκες σας και τα παιδιά σας, γιατί κανείς δεν γλιτώνει από τέτοιες λυσσασμένες ύαινες.
Μπορεί να σας ενδιαφέρει
Τετάρτη 10 Αυγούστου 2022
Δικαίωση Λοβέρδου για την υπόθεση Novartis: Ομόφωνο βούλευμα τον απαλλάσσει από την κατηγορία της δωροληψίας
Δευτέρα 11 Ιουλίου 2022
Ανακοίνωση-απάντηση των δικαστών του ΣτΕ στον Άδωνι Γεωργιάδη για τη Novartis
Πέμπτη 7 Ιουλίου 2022
Κι όπως είπαμε: μέχρι τέλους!
Τετάρτη 6 Ιουλίου 2022
Διευκρινίσεις Άδωνι: «Δε ζήτησα συγγνώμη για τη Novartis»
Δημοσκόπηση Metron Analysis: Στις 8,4 μονάδες η διαφορά ΝΔ – ΣΥΡΙΖΑ
Κεραμέως: «Απόλυτη προτεραιότητα η εξωστρέφεια των ελληνικών Πανεπιστημίων»
Συνάντηση Μητσοτάκη με την αντιπρόεδρο της Ευρωπαϊκής Επιτροπής Βιέρα Γιούροβα
Λοβέρδος: «Ενήργησε με δόλο η Τουλουπάκη – Ο Κουρουμπλής έβλαψε το Δημόσιο»
Τουρκία: Ο Ερντογάν προτρέπει την κεντρική τράπεζα να προχωρήσει σε περαιτέρω μείωση επιτοκίων
Μπακογιάννης: Η ενεργειακή κρίση συνιστά απειλή και για τη Δημοκρατία
Τα πρωτοσέλιδα των εφημερίδων
Μπορεί να σας ενδιαφέρει
Novartis: Τι λέει το βούλευμα για την παραπομπή Παπαγγελόπουλου και Τουλουπάκη
Αναβλήθηκε η συνάντηση Μητσοτάκη – Von Der Leyen
Πλεύρης: «Δίνουμε καθημερινή μάχη για την ενίσχυση του ΕΣΥ και την πανδημία»
Μελόνι: «Μην πιστεύετε τα ψέματα που κυκλοφορούν – Η κυβέρνηση θα είναι υψηλού επιπέδου»
Νέες απειλές Ερντογάν κατά ΗΠΑ: «Η άρση του εμπάργκο όπλων στην Κύπρο δεν θα μείνει αναπάντητη»
ΠΑΣΟΚ-ΚΙΝΑΛ: «Η δημοσιονομική πολιτική της κυβέρνησης εκτός από αναποτελεσματική, είναι και βαθιά άδικη»
ΕΟΔΥ: 80 τα επιβεβαιωμένα κρούσματα ευλογιάς των πιθήκων
Nord Stream: «Η διαρροή αερίου πιθανόν να σταματήσει την Δευτέρα», σύμφωνα με την διαχειρίστρια εταιρεία
«Φρένο τιμής φυσικού αερίου», ανακοίνωσε ο Σολτς – Στα 150-200 δισ. το κόστος του μέτρου
«Άδειασε» τον Κυρανάκη ο Οικονόμου για το «δεν μας φταίει πλέον ο ΣΥΡΙΖΑ για την ανομία στα ΑΕΙ»
Συμφωνία ΔΕΠΑ- TotalEnergies για προμήθεια LNG τον χειμώνα- Δύο πλοία κάθε μήνα στην Ελλάδα
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία